Dda Lḥusin,d awadem i d-ibanen deg uḥric “Tisselbi n tisselbi” s wudem n diri imi yeɛreḍ ad yetɛeddi ɣef lḥerma n Cabḥa mi terra ɣur-s akken ad tt-iḥud seg yigerdan i tt-id-iḍeffren. D baba-s n weltma-s Ṭawes. Ma d Nna Ḥǧila, d yemma-s n Yidir, tban-d deg uḥric “Ṛṛwaḥ yeffɣen i tmara”, anda i d-tessenked leqdic n mmi-s Yidir di tsekla i Cabḥa, d tmental n tisselbi-s. Nna Sekkura, d takna n Cabḥa, teḥseb-itt am yelli-s. Tḥemmel-itt, tettnaḥal-d fellas, tettḥuddu-tt seg takniwin-is tiyaḍ. Ma d Timeslab, d iwudam d wumi tesɛedda Cabḥa tallit-nni deg sbiṭar n yimeslab, imi yal yiwet tban-d s teqsiḍt n tisselbi-s yemgaraden ɣef tayeḍ deg wungal.